U-I-54/11
Natisni
Opravilna št.:
U-I-54/11
Datum odločitve:
8. 6. 2011
ECLI:
ECLI:SI:USRS:2011:U.I.54.11
Akt:
Odlok o kategorizaciji občinskih cest v Občini Šentjernej (Uradni vestnik Občine Šentjernej št. 7/09), 5. čl.
Izrek:
Pobuda za začetek postopka za oceno ustavnosti in zakonitosti 5. člena Odloka o kategorizaciji občinskih cest v Občini Šentjernej (Uradni vestnik Občine Šentjernej št. 7/09), kolikor kategorizira javno pot Cerov Log–Hrastje, v delu, ki poteka po parc. št. 1303/2, 1305/2, 1306/4 in 1288/3, k. o. Gorenja Orehovica, se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno oziroma od dneva, ko je pobudnik izvedel za nastanek škodljivih posledic.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jožef Franko, Šentjernej
Datum vloge:
9. 3. 2011
Vrsta odločitve:
sklep
Vrsta rešitve:
zavrženje
Dokument:
US29461
Dokument v PDF obliki:
U-I-54-11.pdf
123 KB
Prenesite datoteko
U-I-54/11-4
8. 6. 2011
S K L E P
Ustavno sodišče je v postopku za preizkus pobude Jožefa Franka, Šentjernej, ki ga zastopajo Slavko Sitar, Tatjana Sitar in Aleksander Sitar, odvetniki v Novem mestu, na seji 8. junija 2011
sklenilo:
Pobuda za začetek postopka za oceno ustavnosti in zakonitosti 5. člena Odloka o kategorizaciji občinskih cest v Občini Šentjernej (Uradni vestnik Občine Šentjernej št. 7/09), kolikor kategorizira javno pot Cerov Log–Hrastje, v delu, ki poteka po parc. št. 1303/2, 1305/2, 1306/4 in 1288/3, k. o. Gorenja Orehovica, se zavrže.
Obrazložitev
1. Pobudnik izpodbija Odlok o kategorizaciji občinskih cest v Občini Šentjernej (v nadaljevanju Odlok), kolikor kategorizira javno pot Cerov Log–Hrastje, v delu, ki naj bi potekala po njegovem zemljišču. Izpodbijani del Odloka naj bi bil v neskladju s 33. in 69. členom Ustave ter 19. členom Zakona o spremembah in dopolnitvah Zakona o javnih cestah (Uradni list RS, št. 92/05 – ZJC-B).
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic.
3. Odlok je v izpodbijanem delu začel veljati 14. 8. 2009. Pobudnik je pobudo za začetek postopka za oceno ustavnosti in zakonitosti Odloka vložil 8. 3. 2011, tj. več kot eno leto po uveljavitvi Odloka. Da vlaga pobudo v roku enega leta od dneva, ko je izvedel za nastanek škodljivih posledic, pa pobudnik ne zatrjuje. Ker njegova pobuda ni pravočasno vložena, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik